พอดีวันที่10พฤษภามีไรกับแฟนคะ แฟนเอาเข้าไปครึ่งนึงไม่สุด ไม่ได้หลั่งในประมาณ8โมงเช้าคะ แต่คืนก่อนประมาณ3ทุ่มได้ช่วยแฟนด้วยมือทำให้มีการหลั่งอสุจิ เอาเข้าไปไม่ได้นานมากนะคะ แต่ก้อสักพักนึง ปกติที่ผ่าน เดือนมกราเมนมาช่วง 8-14 ส่วนกุมภามา9-15 มีนามา13-19 เมษามา12-18 ซึ่งเดือนนี้ตามคำนวนควรมาตอนวันที่13-19 แต่วันนี้มีเพศสัมพันธ์ไปโดยเข้าไปครึ่งเดียว ซึ่งหลังจากนั้นประมาณบ่านโมงครึ่งของวันนี้ได้กินยาคุมฉุกเฉินไปแล้ว แต่เป็นแบบเม็ดเดียวเพราะทางร้านขายยายื่นให้ วันที่15พฤษภาที่ผ่านมามีประจำเดือนมาแล้ว ถือว่าหนูปลอดภัยแล้ว ไม่มีโอกาสตั้งครรภ์แล้วใช่มั้ยคะ คือ วันที่เมนมาปุ๊ปหนูมีการไปซื้อยาคุมยี่ห้อไดแอนมาทานคะ แต่ทานไปได้3วันก้อหยุดคะ เพราะกลัวอ้วน หยุดกินตอนประจำเดือนวันที่4คะ เมื่อวานเปนวันที่5ของประจำเดือนคะ แต่อยู่ดีๆประจำเดือนก้อไหลออกมาไม่ถึงกับเยอะเท่าวันแรก แต่ปกติวันที่5ของหนูไม่ได้มาเยอะ ขนาดนั้นอะคะ แบบนี้เป็นผลเพราะการหยุดกินยาคุมรึป่าวคะ วันที่7แล้วยังมีเลือดมากระปิบกระปอยอยู่คะ จนประจำเดือนหมดไปวันที่23พฤษภาคะ แต่ตอนนี้วันที่19มิถุนาแล้ว ประจำเดือนของเดือนนี้ยังไม่มาเลยคะคุณ แบบนี้ถือว่ามีโอกาสท้องหรอคะ แล้วประจำเดือนจะมามั้ยคะ เครียดมากๆเลยคะ
สวัสดีค่ะโดยทั่วไป แล้วจะมีระยะของรอบประจำเดือนประมาณ 21 - 35 วัน และไม่เกิน 7 วัน ส่วนอาการประจำเดือนมาผิดปกติหรือไม่สม่ำเสมอนั้นพบได้ค่อนข้างบ่อย ส่วนสาเหตุที่ทำให้ประจำเดือนผิดปกติ ไม่มาหรือมาไม่สม่ำเสมอนั้น มีหลายอย่าง เช่น การตั้งครรภ์ ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ เป็นต้นในกรณีนี้ ได้รับประทานยาคุมฉุกเฉิน และรับประทานยาคุมกำเนิดธรรมดาแบบไม่สม่ำเสมอ ก็เป็นสาเหตุให้ประจำเดือนผิดปกติได้แนะนำว่า อาจลองทดสอบการตั้งครรภ์ด้วยตนเองหลังจากมีเพศสัมพันธ์ประมาณสามถึงสี่สัปดาห์ และหากยังสงสัยควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ